פירוש נוסף ערך זה עוסק במוזיקאי ישראלי. אם התכוונתם ליישום ישראלי, ראו Easy (יישום).

**ארז שרון** (הידוע בכינוי הבמה **איזי** – **E-Z**; נולד ב־9 ביוני 1987) הוא ראפר, זמר, מדבב ושחקן ישראלי.

ביוגרפיה
--------

 פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. 
ארז שרון נולד ב־9 ביוני 1987 בכפר סבא, בנם של אלי שרון ושל עורכת הדין פגי שרון.

את דרכו המוזיקלית החל בגיל 12 בעקבות האזנה לאלבום "2001" של ד"ר דרה. עם הזמן החל לכתוב שירים שעסקו ברובם בחוויות היומיומיות שלו. בגילאים 15–17 איזי לקח חלק וזכה במקום הראשון במספר תחרויות היפ הופ. באחת התחרויות הוא זכה בהופעה של הראפר אמינם בלונדון, הופעה שגרמה לו להבין שהוא רוצה להיות מוזיקאי. בגיל 16 זכה בתחרות נוספת במסגרת התוכנית "יש מצב לראפר חדש" בערוץ הראשון, זכייה שזיכתה אותו בהפקת סינגל מקורי על ידי מומי לוי בשם "אלימות ונמות". בתחרות נוספת איזי זכה בהפקת דיסק על ידי אורי שוחט[דרוש מקור].

איזי הרכיב את כינויו מהאות הראשונה והאחרונה משמו באנגלית (E ו־Z של Erez).

לאחר שחרורו מצה"ל ובמקביל לעבודתו על אלבום הבכורה שלו, איזי שיתף פעולה עם DJ PM. הם הקימו ביחד את צמד "התיירים" שהוציא לאור מספר שירים כגון "פרה פרה", ו"אהלן וסהלן". במקביל, איזי השתתף בהרכב "האידיוטים" יחד עם עומרי סגל, רון ביטון ורון נשר. ההרכב הוציא לאור מיקסטייפ הנקרא "מי אידיוט?" ובו השירים "זוז כמו אידיוט", "בחור אופטימי", "עספור רמיקס" ו"לא כותבים למגרה".

### 2011–2014: "תעשו לי מקום"

ב־4 באפריל 2011 הוציא איזי את הסינגל "כלבויניקית" שזכה למליוני צפיות ביוטיוב, ללא חשיפה משמעותית בתקשורת הממוסדת. ב־12 בדצמבר 2012 יצא לאור אלבום הבכורה של איזי, "תעשו לי מקום". האלבום מכיל שירי מחאה לצד שירים הומוריסטים, ביניהם "כלבויניקית", "לא נורמלי", "מדביק אותי לקיר" ועוד. באלבום מתארחים נצ'י נצ', קאשי, שירה גבריאלוב, בוקה ועידו בי וצוקי.

בחנוכה 2012 איזי השתתף בפסטיגל, עם מחרוזת שירים שלו, שכללה את השירים "כלבויניקית", "כולי בהיי" ו"לא נורמלי". ב־2 במאי הוציא שיר עם אתניX ושחקני מכבי תל אביב שנקרא "צהוב עולה", לרגל זכיית הקבוצה באליפות ישראל בכדורגל.

ב־4 בספטמבר 2013 איזי הוכתר כ"פריצת השנה" במצעד סיכום השנה במוזיקה הישראלית של Mako. באותה השנה השתתף במופע חנוכה בשם "ג'ט לג" לצד עידו בי וצוקי, אבי קורניק, לירן כוהנר ואסף גורן.

ב־10 בפברואר 2014 הוציא יחד עם ג'ורדי את השיר "בין הבודדים" שגרף למעל מ־7 מיליון צפיות ביוטיוב. הקליפ לשיר, שבוים על ידי רומן בוצ'אצקי, הגיע למקום הראשון במצעד הרשמי וקליפ השבוע ב־MTV. בתחילת מרץ 2014 דיבב את טרזן הבוגר בגרסה העברית לסרט האנימציה טרזן – סרט משפחה מונפש גרמני-צרפתי משנת 2013. בסוף אותה שנה נבחר לקמפיין של חברת האופנה TNT. במסגרת שיתוף הפעולה הוציא שיר בשם "?" וקולקציית בגדים עם הדפסים שלו.

הסמליל של איזי
### 2015–2019: "לא לילדים"

ב־15 ביולי 2015 איזי הוציא לאור את אלבומו השני, לא לילדים. באלבום איזי שיתף פעולה עם האמנים ג'ורדי, KYD ואליעד נחום. ב־29 ביולי 2015 הוציא איזי לתחנות הרדיו את הסינגל "לא הכל מן אללה" מתוך האלבום. הסינגל הגיע בסוף חודש אוגוסט למקום הראשון במצעד הפזמונים של גלגלצ.

ב־18 בדצמבר 2016 יצא השיר "תעשה טוב", הקליפ צולם בלונדון ובנתניה. את הקליפ ביים עדן שוחט.

ב־15 במרץ 2017 שיחק בסדרה פולמון של הוט בידור ישראלי בתור גורי, אח של סמדי שיושב בכלא בתאילנד בפרק 23.

בשנת 2017 הוציא את השירים "באתי לתת הצגה", "Cheap Talk" עם שרי גבעתי, "אחת כמוך" שנכתב יחד עם דודי בר דוד ו"יש לך הכל" לציון חמש שנים מצאת אלבומו הראשון.

### 2020–הווה: "אין בעד מה" ו"אייקון"

ב־2 בינואר 2020 הוציא את האלבום השלישי שלו "אין בעד מה" הכולל 14 שירים וביניהם שיתופי פעולה עם חן פורתי, עמית חשאי, ארקדי דוכין, נדב גדג' ושחר סאול.

ב־12 בדצמבר 2022 הוציא את אלבומו הרביעי "אייקון", בו שיתופי פעולה עם נועה קירל, אלי פיניש, גיא מזיג ועוד. מתוך האלבום בלטו השירים "גושפנקא" עם נועה קירל ו"כריסטופר קולומבוס" שנכתב לזכרו של רב־סרן בר פלח שנפל בהיתקלות עם מחבלים. באלבום זה איזי גם מציין עשר שנים לצאת אלבומו הראשון, "תעשו לי מקום", ולאחר שחרורו יצא לסיבוב הופעות בשם "חגיגות העשור", שכולל שירים מהאלבום הראשון ועד האלבום האחרון.

ב־1 ביוני 2023 יצא אלבומו השביעי של עומר אדם, "סוף העולם", בו התארח איזי בשיר "התעוררתי עם נמר", וגם לקח חלק בכתיבתו. ב־20 ביוני הוציא את השיר "Heat Happens, Stay Cool" במסגרת שיתוף פעולה עם ספרייט. ב־1 באוגוסט הוציא את השיר "ובלילות אנחנו על זה" בו הוא מארח את שיר דוד גדסי. ב־17 באוגוסט יצא לאור השיר "כתונת פסים 2023" בו השתתף לצד אמנים ישראלים רבים אחרים.

ב־11 באוקטובר 2023, כמה ימים לאחר פתיחת מלחמת חרבות ברזל הוציא את השיר "שבעה באוקטובר" שתוך כמה ימים הגיע למעל 200 אלף צפיות. בהמשך לכך, הוציא דואט עם אודיה בשם "חורף 23" לזכר הנרצחים.

ב־12 בפברואר 2024 הוציא את הסינגל "לחיי הזמנים הקשים". ב־25 במרץ הוציא דואט עם פלד בשם "שעטנז על הכיכר".

חיים אישיים
-----------

ב־27 ביוני 2023 התחתן עם בת זוגו הדוגמנית שנייה הדר.

דיסקוגרפיה
----------

### אלבומי אולפן

* 2012: תעשו לי מקום
* 2015: לא לילדים
* 2020: אין בעד מה
* 2022: אייקון

### אלבומי אוסף

* 2018: חומרים מתחילת הדרך

### מיקסטייפים

* 2011: מי אידיוט (בהרכב "האידיוטים")

גלריה
-----

* הופעת השקה לאלבום תעשו לי מקום ברדינג 3 שבנמל תל אביבהופעת השקה לאלבום **תעשו לי מקום** ברדינג 3 שבנמל תל אביב
* הופעה אקוסטית בבית היוצר שבנמל תל אביבהופעה אקוסטית בבית היוצר שבנמל תל אביב
*

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **איזי** |
| ויקישיתוף תמונות ומדיה בוויקישיתוף: **איזי** |

* אתר האינטרנט הרשמי של איזי
* איזי, ברשת החברתית פייסבוק

* איזי, באתר MusicBrainz (באנגלית)

* איזי, באתר Discogs (באנגלית)
* דף הפייסבוק של איזי
* ערוץ ה-YouTube הרשמי
* שי להב, אבא מבוגר ובן מתבגר הלכו להופעה של איזי, באתר ynet, 27 בינואר 2013
* בגלל המוזיקה: סיפור ההצלחה של ארז שרון (איזי), באתר ‏מאקו‏, 11 ביולי 2013
* קרן קוזלוב, כת"צ ראש 1, הראפר EZ באולפן: "אני לא חושב שהתמסחרתי", באתר ynet, 14 ביולי 2013
* אסף נבו, ‏איזי: "שירה ואני נפרדנו רק בגלל שהיא נסעה", באתר ‏מאקו‏, 15 באוגוסט 2013
* אסף נבו, ‏פריצת השנה: איזי, באתר ‏מאקו‏, 4 בספטמבר 2013
* לידור אלימלך, ראיון ווטסאפ, באתר פרוגי 4 במאי 2014
* אתר למנויים בלבד דפנה ארד, כוכב הילדים, הראפר E-Z, רוצה כבר לעלות כיתה, באתר הארץ, 3 במרץ 2015

הערות שוליים
------------

1. ↑  בגלל המוזיקה: סיפור ההצלחה של ארז שרון (איזי), באתר ‏מאקו‏, 11 ביולי 2013
2. ↑  אסף נבו, ‏מצעד סיכום השנה במוזיקה הישראלית: אייל גולן זמר השנה עם שיר השנה "כל החלומות", באתר ‏מאקו‏, 4 בספטמבר 2013
3. ↑  סטייל - איזי לא נח לרגע: קמפיין ל-TNT, באתר פרוגי, ‏1 באוקטובר 2014
4. ↑  ארכיון תוצאות המצעדים, גלגלצ
5. ↑  אסף אופיר, שיר געגועים: המתנה של "איזי" ואלי פיניש ללוחם בר פלח, באתר חדשות 13, 25 בפברואר 2023
6. ↑  איזי ואלי פיניש הפתיעו במחווה מרגשת לזכר הלוחם בר פלח, באתר mynetnetanya, ‏21 באפריל 2023
7. ↑  קיץ לוהט? איזי דואג שתישארו מאוזנים בחום הישראלי, באתר מעריב אונליין, 20 ביוני 2023
8. ↑  הראפר מציג: הסרטון שהייתי רוצה להראות לח"כים ולשרים, באתר עכשיו 14, 1 באוגוסט 2023
9. ↑  יובל אראל, אמני ישראל – כתונת פסים 2023, בבלוג של יובל אראל, מגזין מוזיקה ותרבות, 17 באוגוסט 2023
10. ↑  דורית אסרף מזרחי, "הילדים של חורף 23": אודיה ואיזי שרים על המלחמה, באתר כאן – תאגיד השידור הישראלי, 22 באוקטובר 2023
11. ↑  איזי לחיי הזמנים הקשים, באתר yosmusic.com, ‏12 בפברואר 2024
12. ↑  וואלה! סלבס‏, עונת החתונות: איזי מתחתן עם בחירת ליבו, באתר וואלה!‏, 27 ביוני 2023
13. ↑  חוגגים ושרים: התמונה המהממת של חנן והדסה בן ארי, באתר כיפה, 27 ביוני 2023

| איזי |
| --- |
| אלבומי אולפן | תעשו לי מקום • לא לילדים • אין בעד מה • אייקון |
| סינגלים | 

|  |  |
| --- | --- |
| תעשו לי מקום | "כלבויניקית" • "כולי בהיי" • "מה שעושה לך טוב" • "חיים רק פעם אחת" • "לא נורמלי" • "כשהעולם יעצור" • "כמו כישוף" • "מדביק אותי לקיר" |
| לא לילדים | "בין הבודדים" • "אחרית הימים" • "סימן שאלה" • "מרוב הביקורות" • "כל החבר'ה" • "לא הכל מן אללה" |
| אין בעד מה | "פול גז" • "עוד אחת" |
| אייקון | "גושפנקא" |
| סינגלים אחרים | "שבעה באוקטובר" • "חורף 23" |
| שיתופי פעולה | "מפחד עלייך" • "התעוררתי עם נמר" |

 |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: d327c789-b490-4beb-b533-7b5dd1344680

 |